Αθήνα, 2 Οκτωβρίου 2017

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΠΛΗΡΩΣΗ ΜΙΑΣ (1) ΘΕΣΗΣ ΕΠΙΣΤΗΜΟΝΙΚΟΥ ΣΥΝΕΡΓΑΤΗ ΩΣ ΒΟΗΘΟΣ ΣΥΝΤΟΝΙΣΤΗΣ ΤΗΣ ΔΡΑΣΗΣ ΜΕ ΤΙΤΛΟ**:

«Στοχευμένες Δράσεις για την Αύξηση της Προστασίας των Εθνικά Χαρακτηρισμένων Ευρωπαϊκών Υποδομών Ζωτικής Σημασίας».

Το ΚΕ.ΜΕ.Α., στο πλαίσιο υλοποίησης της Δράσης με τίτλο «Στοχευμένες Δράσεις για την Αύξηση της Προστασίας των Εθνικά Χαρακτηρισμένων Ευρωπαϊκών Υποδομών Ζωτικής Σημασίας» και λαμβάνοντας υπόψη α. Ν. 2527/8-10-97 (ΦΕΚ 206 Α), β. τον κανονισμό (ΕΕ) αριθ. 513/2014 του Ευρωπαϊκού Κοινοβουλίου και του συμβουλίου της 16ης Απριλίου 2014 για τη θέσπιση, στο πλαίσιο του Ταμείου Εσωτερικής Ασφάλειας, του μέσου για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης των κρίσεων, και για την κατάργηση της απόφασης 2007/125/ΔΕΥ του Συμβουλίου, γ. τον κανονισμό αριθμ. 514/2014 του Ευρωπαϊκού Κοινοβουλίου και του Συμβουλίου της 16ης Απριλίου 2014 σχετικά με τον καθορισμό γενικών διατάξεων όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων και δ. την υπ’ αριθμ. ISF-P/90/1-κγ από 14/06/2016 Απόφαση Χορήγηση της Δράσης «Στοχευμένες Δράσεις για την Αύξηση της Προστασίας των Εθνικά Χαρακτηρισμένων Ευρωπαϊκών Υποδομών Ζωτικής Σημασίας» στο Εθνικό Πρόγραμμα του Ευρωπαϊκού Ταμείου Εσωτερικής Ασφαλείας/Τομέας Αστυνομικής Συνεργασίας 2014-2020, ε. Το υπ’ αριθ. 1278 εγκεκριμένο Τεχνικό Δελτίο της Δράσης με τίτλο: «Στοχευμένες Δράσεις για την Αύξηση της Προστασίας των Εθνικά Χαρακτηρισμένων Ευρωπαϊκών Υποδομών Ζωτικής Σημασίας» στον Ειδικό Στόχο «Κίνδυνοι και Κρίσεις» και στο Εθνικό Στόχο «Υποδομές» του Εθνικού Προγράμματος του Ευρωπαϊκού Ταμείου Εσωτερικής Ασφάλειας/Τομέας Αστυνομικής Συνεργασίας 2014-2020. στ. Την Α.Π. 1572 από 29-05-2016 Απόφαση υλοποίησης με ιδία μέσα με τίτλο: «Στοχευμένες Δράσεις για την Αύξηση της Προστασίας των Εθνικά Χαρακτηρισμένων Ευρωπαϊκών Υποδομών Ζωτικής Σημασίας», ζ. Τον Νόμο 2527/97, η. Την υπ’ αριθμ. 260 από 20-04-2016 απόφαση της συνεδρίασης του Δ.Σ. του ΚΕ.ΜΕ.Α., θ. Την υπ’ αριθμ. 268 από 08-08-2016 απόφαση της συνεδρίασης του Δ.Σ. του ΚΕ.ΜΕ.Α., ι. Την υπ’ αριθμ. 285 από 08/05/2017 απόφαση της συνεδρίασης του Δ.Σ. του ΚΕ.ΜΕ.Α., ια. Την υπ’ αριθμ. 291 από 18/07/2017 απόφαση της συνεδρίασης του Δ.Σ. του ΚΕ.ΜΕ.Α., προκηρύσσει την πλήρωση μίας (1) θέσης Επιστημονικού Συνεργάτη ως Βοηθού Συντονιστή Δράσης και θα απασχοληθεί έως και την ολοκλήρωση της Δράσης, ήτοι έως 15/10/2020.

**ΠΡΟΥΠΟΘΕΣΕΙΣ ΣΥΜΜΕΤΟΧΗΣ**

Ο Βοηθός Συντονιστής Δράσης απαιτείται να έχει τα παρακάτω προσόντα:

**Α. Υποχρεωτικό**

* Κατοχή προπτυχιακού ή μεταπτυχιακού τίτλου σπουδών σε σχετικό ως προς τη δράση ή/και σχετικά με τα καθήκοντα του αντικείμενο.
* Τουλάχιστον δεκαετή αποδεδειγμένη εμπειρία συμμετοχής σε έρευνες, μελέτες, ειδικά εργαστήρια, διεθνή – ευρωπαϊκά φόρουμ.
* Αποδεδειγμένη τουλάχιστον δεκαετή εμπειρία στο σχεδιασμό ασφάλειας, στην εποπτεία μέτρων ασφάλειας, στον καθορισμό προδιαγραφών ασφαλείας.
* Αποδεδειγμένη συμμετοχή σε συγχρηματοδοτούμενα έργα ή/ και στη διοίκηση ανθρώπινου δυναμικού, στον ιδιωτικό ή/και στον δημόσιο τομέα, ιδιαιτέρως στον τομέα της ασφάλειας, τουλάχιστον κατά την τελευταία δεκαετία.
* Καλή γνώση Εθνικού και Ευρωπαϊκού πλαισίου για την προστασία των Υποδομών Ζωτικής Σημασίας.
* Ελληνική ως μητρική γλώσσα.

**Β. Προαιρετικά (συνεκτιμώμενα)**

* Ερευνητική ή/και μελετητική ή/και συγγραφική δραστηριότητα σε συναφή με τη δράση πεδία.

**ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

Οι ενδιαφερόμενοι που επιθυμούν να συμμετάσχουν στη διαδικασία επιλογής καλούνται να υποβάλουν:

1. Αίτηση, σύμφωνα με το ***Υπόδειγμα Αίτησης Συνεργάτη.***
2. Συνοπτικό βιογραφικό σημείωμα (έως 3 σελίδες), συνοδευόμενο από αντίγραφα των βασικών δικαιολογητικών.
3. Ευδιάκριτα φωτοαντίγραφα βεβαιώσεων σπουδών (πτυχία, μεταπτυχιακά, κ.λπ.) και προϋπηρεσίας.

**ΔΙΚΑΙΟΛΟΓΗΤΙΚΑ ΠΛΗΡΩΜΗΣ (*ΣΕ ΠΕΡΙΠΤΩΣΗ ΕΠΙΛΟΓΗΣ*)**

Διευκρινίζεται ότι οι ενδιαφερόμενοι στην περίπτωση επιλογής τους για την πλήρωση της θέσης θα κληθούν να υποβάλλουν ενόψει της πληρωμής τους τα παρακάτω δικαιολογητικά:

1. ***Στην περίπτωση που ο Συνεργάτης είναι Ελεύθερος Επαγγελματίας:***
2. Βεβαίωση Ασφαλιστικής Ενημερότητας
3. Αποδεικτικό Φορολογικής Ενημερότητας για χρέη προς το Δημόσιο (Φορείς Δημοσίου πλην Κεντρικής Διοίκησης)
4. Επιπλέον συναφή δικαιολογητικά που απαιτούνται για την πληρωμή (Φωτοαντίγραφο 1ης σελίδας τραπεζικού βιβλιαρίου με ευδιάκριτα τα στοιχεία λογαριασμού και δικαιούχου)
5. Έναρξη Επιτηδεύματος από την αντίστοιχη Δημόσια Οικονομική Υπηρεσία και τυχόν μεταβολές.
6. Υπεύθυνη Δήλωση για την υπαγωγή του ή μη στο άρθρο 39, παρ. 9 του νόμου 4387/2016.
7. ***Στην περίπτωση που ο Συνεργάτης είναι Δημόσιος Υπάλληλος:***
8. Βεβαίωση Ασφαλιστικής Ενημερότητας
9. Αποδεικτικό Φορολογικής Ενημερότητας για χρέη προς το Δημόσιο (Φορείς Δημοσίου πλην Κεντρικής Διοίκησης)
10. Επιπλέον συναφή δικαιολογητικά που απαιτούνται για την πληρωμή (Φωτοαντίγραφο 1ης σελίδας τραπεζικού βιβλιαρίου με ευδιάκριτα τα στοιχεία λογαριασμού και δικαιούχου)
11. Την χορηγούμενη, στον ενδιαφερόμενο για συμμετοχή στη Δράση, άδεια άσκησης ιδιωτικού έργου με αμοιβή από τον Φορέα του.
12. Διασφάλιση από τους αρμόδιους εκκαθαριστές του Φορέα που εργάζεται ο συνεργάτης, σχετικά με το ύψος των αμοιβών και την σχετική παρακράτηση των επιπλέον ποσών.

**ΤΡΟΠΟΣ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ**

Σημειώνεται ότι τα αντίγραφα των δικαιολογητικών μπορούν να κατατεθούν:

1. Σε έντυπη μορφή (Υποβολή αίτησης υποψηφιότητας και σχετικών δικαιολογητικών) έως και την καταληκτική ημερομηνία υποβολής, 16 Οκτωβρίου 2017, κατόπιν τηλεφωνικής επικοινωνίας με τον οικονομικό υπεύθυνο της Δράσης κ. Πρασσάκη Δημήτριο τις εργάσιμες ημέρες και ώρες 11:00-15:00 στο τηλέφωνο 210-7710805 (εσωτερικό -373).
2. Στην διεύθυνση ηλεκτρονικού ταχυδρομείου cip@kemea-research.gr, (Υποβολή αίτησης υποψηφιότητας και σχετικών δικαιολογητικών) έως και την καταληκτική ημερομηνία υποβολής, 16 Οκτωβρίου 2017.

**ΕΠΙΛΟΓΗ ΣΥΝΕΡΓΑΤΗ**

Μετά το πέρας της διαδικασίας αξιολόγησης από την Επιτροπή αξιολόγησης ΚΕ.ΜΕ.Α., οι υποψήφιοι θα ενημερωθούν για τα αποτελέσματα μέσω μηνύματος του ηλεκτρονικού ταχυδρομείου, στην ηλεκτρονική διεύθυνση που θα αναγράφεται στη αίτηση τους.

**ΣΧΕΤΙΚΕΣ ΠΛΗΡΟΦΟΡΙΕΣ**

Για σχετικές πληροφορίες οι ενδιαφερόμενοι μπορούν να επικοινωνούν με τον οικονομικό υπεύθυνο της Δράσης κ. Πρασσάκη Δημήτριο τις εργάσιμες ημέρες μέχρι και τη λήξη της προθεσμίας υποβολής 16 Οκτωβρίου 2017 και ώρες 10:00-13:00 στο τηλέφωνο 210-7710805 (εσωτερικό 373).